Louis Van Hege

Louis Van Hege (født 8. mai 1889, død 1975) var en belgisk fotballspiller som deltok i de olympiske lekene 1920 i Antwerpen og vinter-OL 1932 i Lake Placid.

Van Hege var med på det belgiske fotballaget som ble olympiske mestere i OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. De hadde en ledelse med 2-0 i slutten av første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball for første gang. Van Hege deltok også i vinter-OL 1932 i Lake Placid i toerbob, han kom på niendeplass.

OL-medaljer 
 1920  Belgia -  Gull i fotball (Belgia)

Eksterne lenker 
 

Belgiske fotballspillere
Belgiske bobkjørere
Olympiske mestere for Belgia
Deltagere i både vinter-OL og sommer-OL
Medaljevinnere under Sommer-OL 1920
Deltakere for Belgia under Sommer-OL 1920
Fotballspillere under Sommer-OL 1920
Deltakere for Belgia under Vinter-OL 1932
Bobkjørere under Vinter-OL 1932
Fotballspillere for AC Milan
Personer fra Uccle
Olympiske medaljevinnere i fotball